PRILOGA 2: TEHNIČNE ZAHTEVE IN TESTNI PROTOKOL
Predhodno preverjanje trga »Digitalizacija javne razsvetljave Mestne občine Maribor«
1. Minimalne tehnične zahteve za sodelovanje
1. Krmilne naprave: vtične enote za priključek Zhaga Book 18, certificirane po Zhaga-D4i certifikacijskem programu.
1. Komunikacija z gonilnikom svetilke: DALI D4i (branje energetskih in diagnostičnih podatkov).
1. Centralni nadzorni sistem (CMS) z možnostjo daljinskega upravljanja, urnikov redukcije, alarmiranja in izvoza podatkov.
1. Naprave morajo imeti ustrezne izjave o skladnosti (CE) za uporabo v EU.
2. Kaj zagotovi naročnik
1. Testno območje s svetilkami z Zhaga priključkom in dodelitev primerljivega pododseka vsakemu sodelujočemu.
1. Sodelovanje in nadzor koncesionarja za vzdrževanje javne razsvetljave pri namestitvi in odstranitvi naprav.
1. Električno energijo za delovanje naprav v času testiranja.
1. Podatke o svetilkah na pododseku (ID svetilke, tip, moč, lokacija).
3. Kaj zagotovi sodelujoči
1. Krmilne naprave za dodeljeni pododsek (do 15 kosov) in dostop do CMS za naročnika (najmanj dva uporabniška računa, vpogled v žive podatke).
1. Namestitev in konfiguracijo naprav z lastnim usposobljenim osebjem, ob prisotnosti koncesionarja; dela na višini in v bližini električnih inštalacij v skladu s predpisi o varnosti in zdravju pri delu.
1. Odstranitev naprav po zaključku testiranja in vzpostavitev prvotnega stanja svetilk.
1. Kratko zaključno poročilo o delovanju svojega sistema v testnem obdobju.
4. Potek testiranja
	Faza
	Vsebina
	Termin

	Zagon
	Namestitev naprav, priklop na Zhaga vtičnice, registracija v CMS, preverjanje vidnosti vseh naprav
	oktober 2026

	Redno obratovanje
	Delovanje po dogovorjenem redukcijskem profilu (enak profil za vse sodelujoče), zajem podatkov
	oktober–december 2026

	Funkcijski preizkusi
	Daljinski ukazi, spremembe profilov, branje D4i podatkov, izvoz podatkov prek API
	november 2026

	Simulacija okvar
	Nadzorovani izklopi posameznih svetilk; merjenje časa do alarma v CMS
	november 2026

	Preizkus interoperabilnosti
	Branje D4i podatkov iz svetilk različnih proizvajalcev; po možnosti prikaz naprav v CMS drugega sodelujočega (TALQ)
	december 2026

	Zaključek
	Zbiranje podatkov, poročila sodelujočih, odstranitev opreme
	januar 2027


Podrobni terminski načrt funkcijskih preizkusov bo dogovorjen na uvodnem sestanku in bo enak za vse sodelujoče.
5. Kazalniki (KPI)
	Št.
	Kazalnik
	Merilo
	Ciljna vrednost

	1
	Uspešnost zagona
	Delež naprav, uspešno priklopljenih in vidnih v CMS v 5 delovnih dneh po namestitvi
	≥ 95 %

	2
	Interoperabilnost D4i
	Branje dogovorjenega nabora podatkovnih točk iz gonilnikov D4i svetilk različnih proizvajalcev
	izpolnjeno / delno / ne

	3
	Zanesljivost ukazov
	Delež uspešno izvedenih daljinskih ukazov redukcije
	≥ 98 %

	4
	Razpoložljivost
	Delež časa, ko so naprave dosegljive (online) v testnem obdobju
	≥ 99 %

	5
	Točnost meritev energije
	Odstopanje izmerjene porabe od referenčne meritve
	≤ 3 %

	6
	Redukcijski profili
	Pravilnost izvajanja urnikov in astronomske ure
	brez odstopanj

	7
	Zaznavanje okvar
	Čas od simulirane okvare do alarma v CMS
	≤ 24 h

	8
	Odprtost podatkov
	Izvoz podatkov prek API oziroma standardnega formata; poročilo o porabi (kWh) po svetilkah
	izpolnjeno / ne

	9
	Skladnost s TALQ
	Certifikat oziroma izkazana skladnost CMS s protokolom TALQ
	opisno

	10
	Delovanje ob izpadu komunikacije
	Avtonomno delovanje naprav po lokalnem urniku ob prekinjeni povezavi s CMS
	izpolnjeno / ne


Kazalniki se vrednotijo enotno za vse sodelujoče na podlagi podatkov iz CMS, zapisov koncesionarja in preizkusov iz 4. točke. Rezultati bodo po posameznih sodelujočih prikazani v javno objavljenem poročilu.
6. Varnost in odgovornost
Vsa dela na infrastrukturi javne razsvetljave se izvajajo ob prisotnosti oziroma pod nadzorom koncesionarja in v skladu s predpisi o varnosti in zdravju pri delu ter tehničnimi predpisi za nizkonapetostne električne inštalacije. Sodelujoči odgovarja za škodo, ki bi jo pri namestitvi, delovanju ali odstranitvi njegove opreme povzročil na infrastrukturi naročnika ali tretjim osebam. Podrobnosti ureja Dogovor o brezplačnem demonstracijskem testiranju (Priloga 3).
